b'\n_START_ARTICLE_\nGeezer Butler\n_START_SECTION_\nKarijera\n_START_PARAGRAPH_\nButler je svoj prvi sastav, Rare Breed, osnovao zajedno sa \xc5\xa1kolskim kolegom Ozzyem Osbourneom. Sastav se ubrzo raspao, a njih dvojica su se opet ujedinili u blues sastavu Polka Tulk, zajedno s gitaristom Tonyem Iommiem i bubnjarom Billom Wardom. Sastav se ubrzo preimenovao u Earth, a zatim, 1969. godine, u Black Sabbath._NEWLINE_Na po\xc4\x8detku, Butler je svirao ritam gitaru, ali Iommi nije htio svirati s jo\xc5\xa1 jednim gitaristom, pa se Butler prebacio na bas. _NEWLINE_Dok je Ozzy Osbourne bio frontmen sastava, a Iommi pisao glazbu, Butler je bio glavni tekstopisac. Njegovi su tekstovi uglavnom bili inspirirani religijom, znanstvenom fantastikom, hororima, ratovima te mra\xc4\x8dnom stranom ljudske prirode._NEWLINE_Tijekom druge polovice 1970-ih popularnost sastava je po\xc4\x8dela opadati, iako je sastav, nakon Osbourneovog odlaska, nastavio djelovati s Ronniem Jamesom Diom, biv\xc5\xa1im pjeva\xc4\x8dem Rainbowa, odnosno Ianom Gillanom, biv\xc5\xa1im pjeva\xc4\x8dem Deep Purplea. Butler je napustio sastav sredinom 1984. godine, i osnovao Geezer Butler Band._NEWLINE_1988. godine pridru\xc5\xbeio se Ozzyu Osbourneu, na turneji No Rest For The Wicked. Ponovno se je pridru\xc5\xbeio Black Sabbathu 1991. godine, tijekom ponovnog okupljanja postave s albuma Mob rules_NEWLINE_(Dio, Iommi, Butler te Vinny Appice na bubnjevima), a napustio ga je tijekom Cross Purposes turneje 1994. godine._NEWLINE_1995. godine ponovno se pridru\xc5\xbeio Osborneu, sviraju\xc4\x87i na njegovom albumu Ozzmosis, nakon \xc4\x8dega osniva sastav GZR, s kojim je izdao albume Plastic Planet, 1995. godine, i Black Science 1997. godine. Jo\xc5\xa1 se jednom vratio u Black Sabbath 1997. godine, tijekom ponovnog okupljanja originalne postave, i u sastavu je ostao do danas. 2005. GZR je izdao album Ohmwork, svoj tre\xc4\x87i album._NEWLINE_2006. godine objavljeno je da se Butler, Iommi, Dio i Appice ponovno okupljaju, pod nazivom Heaven and Hell, kako bi naglasili razliku izme\xc4\x91u tog sastava i Black Sabbatha, kojem je na \xc4\x8delu Osbourne. Heaven and Hell je u travnju 2009. godine izdao album The Devil You Know._NEWLINE_Krajem 2011. godine originalni \xc4\x8dlanovi Black Sabbatha ponovno su se okupili kako bi odradili europsku turneju i snimili novi album. Me\xc4\x91utim, zbog Iommijevih zdravstvenih problema odr\xc5\xbeali su samo dva koncetra planirane turneje. 2013. izdali su album 13 (na kojem zbog pravnih problema nije svirao Ward nego bubnjar sastava Rage Against The Machine, Brad Wilk) koji je postigao velik uspjeh stigav\xc5\xa1i na prvo mjesto top ljestvica, a pozitivne reakcije dobio je i od kritike. Uslijedile su turneje u Sjevernoj i Ju\xc5\xbenoj Americi te Europi.'